text: Region Syddanmark advarer mod apparat
  26 maj 2015 kl. 14.11
  Risiko for dødsfald får nu Region Syddanmark til at advare mod et apparat.
  Apparatet bruges af patienter, der lider af søvnapnø.
  Søvnapnø betyder, at man holder ofte lange vejrtrækningspauser, når man sover. Kroppen får ikke nok ilt, og det kan medføre forringet livskvalitet, øget sygelighed og dødelighed.
  Apparatet er en maske, der skaber overtryk i luftvejene og tilpasser sig til patientens egen vejrtrækning.
  - Vi er blevet gjort opmærksomme på, at der muligvis er en øget risiko forbundet med ASV-behandlingen for patienter med hjertesvigt. Derfor suspenderer vi den brede adgang til apparaterne, indtil vi har haft mulighed for at studere undersøgelsen nærmere, siger Søren Aggestrup, der er lægefaglig direktør på Sygehus Sønderjylland.
  I Region Syddanmark er der ca. 1.500 søvnapnø-patienter, der bruger apparatet.
  